C 283/72
RO
Jurnalul Oficial al Uniunii Europene
11.8.2023
Marți, 14 februarie 2023
3. consideră bine-venit nivelul ridicat de participare a părților interesate pe parcursul procesului de negociere; subliniază că etapa de punere în aplicare și cea de monitorizare necesită consultări reale și implicarea mai multor părți interesate, inclusiv participarea semnificativă a societății civile, a reprezentanților întreprinderilor, a organizațiilor lucrătorilor și a comunităților locale și indigene la procesul decizional pentru a garanta respectarea drepturilor de proprietate funciară și a principiului consimțământului liber, prealabil și în cunoștință de cauză; reamintește că trebuie mărită transparența, trebuie să se asigure că informațiile sunt publicate efectiv și că se pun la dispoziția populațiilor locale și indigene documentele necesare; 4.
invită Comisia și Delegația UE în Guyana să asigure o consolidare suficientă a capacităților și necesarul de sprijin logistic și tehnic în cadrul instrumentelor actuale și viitoare de cooperare pentru dezvoltare, pentru a permite Guyanei să își îndeplinească angajamentele asumate în cadrul acordului de parteneriat voluntar; 5. consideră oportună adoptarea recentă a cadrului comun de punere în aplicare și invită guvernul Guyanei să adopte o abordare concretă, cu termene precise și măsurabilă; 6. subliniază importanța dezvoltării de parteneriate și mecanisme de cooperare pentru a aborda în comun toate aspectele guvernanței din domeniul forestier, inclusiv în ceea ce privește schimbul de informații; 7. consideră bine-venite eforturile depuse până în prezent de Guyana pentru a avansa în direcția unei mai mari transparențe și așteaptă cu interes continuarea cooperării cu efecte pozitive în lupta împotriva exploatării forestiere ilegale; subliniază că guvernanța defectuoasă și corupția din sectorul forestier accelerează exploatarea forestieră ilegală și degradarea pădurilor; recunoaște angajamentul și voința politică a Guyanei în ceea ce privește o bună gestionare a pădurilor; evidențiază că succesul acordului de parteneriat voluntar FLEGT depinde și de combaterea fraudei și a corupției în întregul lanț de aprovizionare cu lemn; îndeamnă guvernul Guyanei să îmbunătățească colectarea datelor pentru a implementa mai bine sistemul de trasabilitate și să depună în continuare eforturi pentru a pune capăt corupției larg răspândite și pentru a combate alți factori care alimentează exploatările forestiere ilegale și degradarea pădurilor, acordând o atenție deosebită autorităților vamale și altor autorități care vor juca un rol esențial în punerea în aplicare și în asigurarea respectării acordului de parteneriat voluntar; subliniază necesitatea de a pune capăt impunității în sectorul forestier prin protejarea apărătorilor drepturilor omului din domeniul mediului și a avertizorilor de integritate și prin crearea unor posibilități efective de a urmări în justiție încălcările drepturilor omului; salută, în acest context, ratificarea de către Guyana a Acordului de la Escazú și evidențiază că trebuie garantată recunoașterea deplină a drepturilor de proprietate asupra terenurilor ale comunităților locale și ale popoarelor indigene, mai ales ale comunităților amerindiene, inclusiv în contextul mineritului; 8.
salută faptul că procesul de negociere a unui acord de parteneriat voluntar a permis sectoarelor să identifice obiective și priorități comune în scopul unei gestionări durabile a pădurilor și a unei cooperări comerciale, oferind totodată comunităților posibilitatea importantă de a-și gestiona pădurile în mod participativ la nivel local, comunitar și regional și chiar la nivel național sau federal; 9. accentuează că acordul de parteneriat voluntar creează o ocazie excelentă de a stimula crearea de locuri de muncă în sectorul forestier; evidențiază că practicile de gestionare a pădurilor și comerțul cu lemn produs legal ar trebui să fie sustenabile din punct de vedere social și economic, pentru a garanta că persoanele implicate fie direct, fie indirect pot beneficia de pe urma acestui comerț; 10.
solicită să se integreze analiza de gen în toate activitățile și proiectele legate de punerea în aplicare a acordului de parteneriat voluntar; cere să se facă analiza cantitativă și calitativă defalcată în funcție de gen a proprietății asupra terenurilor, a proprietății asupra activelor și a incluziunii financiare în sectoarele influențate de comerț; invită Comisia să sprijine aceste demersuri cu resurse tehnice și umane; 11. solicită Comisiei să prezinte Parlamentului un raport periodic cu privire la punerea în aplicare a acordului, inclusiv cu privire la activitatea comitetului mixt de monitorizare și revizuire, pentru a permite să se ia o decizie în cunoștință de cauză odată ce actul delegat de autorizare a acceptării licențelor FLEGT va fi propus; subliniază, prin urmare, că ar trebui promovate noi acorduri de parteneriat voluntar cu parteneri suplimentari; solicită Comisiei să facă o evaluare exhaustivă a impactului acordului de parteneriat voluntar și al viitorului regulament privind defrișările asupra lucrătorilor și a micilor producători din sectorul forestier și din alte sectoare conexe, care vor fi afectate de intensificarea controalelor și a verificărilor exploatării forestiere; 12. subliniază că trebuie acordată o atenție deosebită dimensiunii regionale a exploatării forestiere ilegale, a transportului, a prelucrării și a comerțului cu lemn recoltat în mod ilegal de-a lungul întregului lanț de aprovizionare; solicită ca acest lucru să fie inclus în procesul de evaluare a acordului de parteneriat voluntar;